section_heading: Higgsov bozon
paragraph_text: Higgsov bozon (po P. Higgsu; oznaka H<sup>0</sup>) je bozon uveden u standardnu teoriju čestica i sila (1964.) radi objašnjenja kako je prilikom nastanka svemira narušena elektroslaba simetrija pa je nastao veći broj subatomskih čestica nego antičestica i zašto čestice imaju masu. Njegova je masa približno 125,09 GeV/c², spin 0, vrijeme poluraspada 1,56 × 10<sup>–22</sup> s, električki je neutralan i sam je sebi antičestica. Može se raspasti na dva W-bozona: